b'\n_START_ARTICLE_\nCarsten Smith\n_START_SECTION_\nUtmerkelser\n_START_PARAGRAPH_\nSmith har mottatt en rekke norske og utenlandske ordener og andre utmerkelser for sitt virke. Han mottok i 2003 storkors av St. Olavs Orden. I 2001 ble han utnevnt til storkorskommand\xc3\xb8r av den svenske Nordstjerneordenen. Smith er ogs\xc3\xa5 kommand\xc3\xb8r av Den islandske falkeorden og av Finlands hvite roses orden. Han ble i 1988 utnevnt til \xc3\xa6resdoktor ved Uppsala universitet. I 1997 ble han \xc3\xa6resdoktor ved Brigham Young University i USA. Han er ogs\xc3\xa5 \xc3\xa6resdoktor i Kina._NEWLINE_Smith ble i 1966 innvalgt som medlem av Det Norske Videnskaps-Akademi. I 1988 var han formann i den historisk-filosofiske klasse og i 1991 var han akademiets preses. Smith ble i 1985 medlem av det finske vitenskapsakademi og i 1991 av European Academy of Arts, Sciences and Humanities. Han ble i 1988 hedret med Fridtjof Nansens bel\xc3\xb8nning for fremragende forskning og tildelt Fritt Ords honn\xc3\xb8r i 1985.'